CELEX: 52007PC0047
Language: el
Date: 2007-02-07
Title: Πρόταση Αποφασησ του Συμβουλίου σχετικά με τη θέση της Κοινότητας στα πλαίσια της επιτροπής σύνδεσης ΕΕ-Χιλής όσον αφορά έναν κατάλογο διαιτητών όπως απαιτείται από το άρθρο 185 παράγραφος 2 της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                  Βρυξέλλες, 7.2.2007
                                                  COM(2007) 47 τελικό
                                                  2007/0018 (ACC)
                                         Πρόταση
                           ΑΠΟΦΑΣΗΣ ΤΟΥ ΣΥΜΒΟΥΛΙΟΥ
   σχετικά με τη θέση της Κοινότητας στα πλαίσια της επιτροπής σύνδεσης ΕΕ-Χιλής όσον
    αφορά έναν κατάλογο διαιτητών όπως απαιτείται από το άρθρο 185 παράγραφος 2 της
    συμφωνίας σύνδεσης μεταξύ της Ευρωπαϊκής Κοινότητας και των κρατών μελών της,
                     αφενός, και της Δημοκρατίας της Χιλής, αφετέρου
                              (υποβληθείσα από την Επιτροπή)
EL                                                                                    EL
 ---pagebreak---                                  ΑΙΤΙΟΛΟΓΙΚΗ ΕΚΘΕΣΗ
   Η συμφωνία σύνδεσης ΕΕ / Χιλής, εφεξής "η συμφωνία", προβλέπει στο μέρος IV τίτλος
   VIII αυτής διμερή μηχανισμό επίλυσης διαφορών. Σύμφωνα με το άρθρο 185 παράγραφος 2
   της συμφωνίας, η Επιτροπή Σύνδεσης θα συντάξει κατάλογο προσώπων διατεθειμένων να
   υπηρετήσουν ως διαιτητές στις διμερείς διαδικασίες επίλυσης διαφορών. Η Επιτροπή και η
   κυβέρνηση της Χιλής συμφώνησαν ως προς έναν κατάλογο δεκαπέντε φυσικών προσώπων
   πρόθυμων και ικανών να υπηρετήσουν ως διαιτητές. Όπως προβλέπεται από τη συμφωνία, ο
   εν λόγω κατάλογος αποτελείται από πέντε πολίτες της ΕΕ, πέντε χιλιανούς πολίτες και πέντε
   πολίτες τρίτων χωρών. Η επιτροπή σύνδεσης ΕΕ / Χιλής πρέπει πλέον να εγκρίνει επίσημα
   αυτόν τον κατάλογο.
   Περαιτέρω, για να διευκολυνθεί το καθήκον της εξασφάλισης της σύνθεσης του καταλόγου
   πάντοτε από δεκαπέντε πρόσωπα διαθέσιμα ανά πάσα στιγμή, προτείνεται να εγκρίνεται κάθε
   ενημέρωση του εν λόγω καταλόγου στο μέλλον βάσει από κοινού γραπτής κοινοποίησης από
   τα μέρη της επιτροπής σύνδεσης, μόλις αυτά καταλήξουν σε συμφωνία. Η Επιτροπή και η
   κυβέρνηση της Χιλής θα συμφωνήσουν ως προς το νέο κατάλογο και θα διαβουλευθούν με
   την επιτροπή του άρθρου 133 πριν ο κατάλογος κοινοποιηθεί στην επιτροπή σύνδεσης.
   Συνεπώς, η Επιτροπή προτείνει στο Συμβούλιο να εγκρίνει τη συνημμένη απόφαση του
   Συμβουλίου σχετικά με την κοινή θέση της ΕΕ όσον αφορά την πρόταση απόφασης της
   επιτροπής σύνδεσης ΕΕ-Χιλής που περιλαμβάνεται στο παράρτημα.
EL                                            2                                              EL
 ---pagebreak---                                                      2007/0018 (ACC)
                                            Πρόταση
                                ΑΠΟΦΑΣΗΣ ΤΟΥ ΣΥΜΒΟΥΛΙΟΥ
   σχετικά με τη θέση της Κοινότητας στα πλαίσια της επιτροπής σύνδεσης ΕΕ-Χιλής όσον
     αφορά έναν κατάλογο διαιτητών όπως απαιτείται από το άρθρο 185 παράγραφος 2 της
     συμφωνίας σύνδεσης μεταξύ της Ευρωπαϊκής Κοινότητας και των κρατών μελών της,
                        αφενός, και της Δημοκρατίας της Χιλής, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 300
   παράγραφος 2 δεύτερο εδάφιο,
   την πρόταση της Επιτροπής1,
   Εκτιμώντας τα ακόλουθα:
   (1)    Η συμφωνία σύνδεσης μεταξύ της Ευρωπαϊκής Κοινότητας και των κρατών μελών
          της, αφενός, και της Δημοκρατίας της Χιλής, αφετέρου, εφεξής η συμφωνία
          σύνδεσης, προβλέπει στο μέρος IV τίτλος VIII αυτής μηχανισμό επίλυσης διαφορών.
   (2)    Το άρθρο 185 παράγραφος 2 της συμφωνίας σύνδεσης καλεί την επιτροπή σύνδεσης,
          το αργότερο έξι μήνες μετά την έναρξη ισχύος της εν λόγω συμφωνίας, να συντάξει
          κατάλογο προσώπων πρόθυμων και ικανών να υπηρετήσουν ως διαιτητές.
   (3)    Ένας κατάλογος δεκαπέντε διαιτητών έχει συμφωνηθεί από τα μέρη.
   (4)    Σύμφωνα με το άρθρο 185 παράγραφος 2, η επιτροπή σύνδεσης διασφαλίζει ότι ο
          κατάλογος περιέχει πάντοτε 15 πρόσωπα διαθέσιμα ανά πάσα στιγμή. Ο εν λόγω
          κατάλογος μπορεί να τροποποιείται κάθε τρία έτη.
   (5)    Πρέπει να μελετηθεί μια απλούστερη διαδικασία η οποία να βασίζεται στη γραπτή
          κοινοποίηση προς την επιτροπή σύνδεσης με σκοπό να διευκολυνθεί η ενημέρωση του
          καταλόγου διαιτητών.
   1
          ΕΕ C […] της […], σ. […].
EL                                             3                                          EL
 ---pagebreak---    ΑΠΟΦΑΣΙΖΕΙ:
                                           Άρθρο 1
   Η θέση που πρόκειται να λάβει η Κοινότητα στο πλαίσιο της επιτροπής σύνδεσης όσον
   αφορά τη σύνταξη καταλόγου διαιτητών σύμφωνα με το άρθρο 185 παράγραφος 2 της
   συμφωνίας σύνδεσης μεταξύ της Ευρωπαϊκής Κοινότητας και των κρατών μελών της,
   αφενός, και της Δημοκρατίας της Χιλής, αφετέρου, βασίζεται στο σχέδιο απόφασης της
   επιτροπής σύνδεσης που επισυνάπτεται στην παρούσα απόφαση.
                                           Άρθρο 2
   Για οιαδήποτε μελλοντική ενημέρωση του καταλόγου διαιτητών που εγκρίνεται βάσει της
   απόφασης της επιτροπής σύνδεσης η Επιτροπή θα επιδιώκει συμφωνία με την κυβέρνηση της
   Χιλής. Η Επιτροπή θα διαβουλευθεί με την επιτροπή του άρθρου 133 ως προς το νέο
   κατάλογο διαιτητών κατ' εφαρμογή μιας τέτοιας συμφωνίας.
   Βρυξέλλες,
                                            Για το Συμβούλιο
                                            Ο Πρόεδρος
EL                                            4                                          EL
 ---pagebreak---                                          ΠΑΡΑΡΤΗΜΑ
                           ΣΧΕΔΙΟ ΑΠΟΦΑΣΗΣ αριθ. …/2006
                          ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΧΙΛΗΣ
                                               της
       όσον αφορά τη σύνταξη καταλόγου διαιτητών όπως απαιτείται από το άρθρο 185
     παράγραφος 2 της συμφωνίας σύνδεσης μεταξύ της Ευρωπαϊκής Κοινότητας και των
            κρατών μελών της, αφενός, και της Δημοκρατίας της Χιλής, αφετέρου
   ΤΟ ΣΥΜΒΟΥΛΙΟ ΣΥΝΔΕΣΗΣ,
   Έχοντας υπόψη:
   τη συμφωνία σύνδεσης μεταξύ της Ευρωπαϊκής Κοινότητας και των κρατών μελών της,
   αφενός, και της Δημοκρατίας της Χιλής, αφετέρου, η οποία υπεγράφη στις Βρυξέλλες στις 18
   Νοεμβρίου 2002 (εφεξής «συμφωνία σύνδεσης»), και ιδίως το άρθρο 185 παράγραφος 2,
   Εκτιμώντας τα ακόλουθα:
   (1)    Η συμφωνία σύνδεσης μεταξύ της Ευρωπαϊκής Κοινότητας και των κρατών μελών
          της, αφενός, και της Δημοκρατίας της Χιλής, αφετέρου, εφεξής η συμφωνία
          σύνδεσης, προβλέπει στο μέρος IV τίτλος VIII αυτής μηχανισμό επίλυσης διαφορών.
   (2)    Το άρθρο 185 παράγραφος 2 της συμφωνίας σύνδεσης καλεί την επιτροπή σύνδεσης,
          το αργότερο έξι μήνες μετά την έναρξη ισχύος της συμφωνίας, να συντάξει κατάλογο
          δεκαπέντε τουλάχιστον προσώπων πρόθυμων και ικανών να υπηρετήσουν ως
          διαιτητές, από τα οποία το ένα τρίτο προορίζονται να ασκήσουν καθήκοντα προέδρου
          των ειδικών ομάδων διαιτησίας και δεν επιτρέπεται να είναι πολίτες κανενός
          συμβαλλομένου μέρους.
   (3)    Ένας κατάλογος δεκαπέντε διαιτητών έχει συμφωνηθεί από τα μέρη.
   (4)    Σύμφωνα με το άρθρο 185 παράγραφος 2, η επιτροπή σύνδεσης διασφαλίζει ότι ο
          κατάλογος περιέχει πάντοτε δεκαπέντε πρόσωπα διαθέσιμα ανά πάσα στιγμή. Ο εν
          λόγω κατάλογος μπορεί να τροποποιείται κάθε τρία έτη.
   (5)    Για να διευκολυνθεί οιαδήποτε μελλοντική τροποποίηση του καταλόγου διαιτητών τα
          μέρη κοινοποιούν γραπτώς την αμοιβαία συμφωνία τους στην επιτροπή σύνδεσης.
EL                                              5                                           EL
 ---pagebreak---    ΑΠΟΦΑΣΙΖΕΙ:
                                           Άρθρο 1
   Ο κατάλογος δεκαπέντε διαιτητών που επισυνάπτεται στην παρούσα απόφαση εγκρίνεται από
   τα μέρη.
                                           Άρθρο 2
   Ο κατάλογος που επισυνάπτεται στην παρούσα απόφαση πρέπει να περιλαμβάνει 15
   διαιτητές διαθέσιμους ανά πάσα στιγμή. Προς το σκοπό αυτό, ο εν λόγω κατάλογος πρέπει να
   ενημερώνεται με αμοιβαία συμφωνία των μερών και απλή γραπτή κοινοποίηση στην
   επιτροπή σύνδεσης.
                                           Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   Έγινε στ .........
                                            Για την επιτροπή σύνδεσης
                                            Ο Πρόεδρος
EL                                            6                                             EL
 ---pagebreak---                           Μηχανισμός επίλυσης διαφορών ΧΙΛΗΣ - ΕΕ
                                     Κατάλογος διαιτητών
   Χιλιανοί διαιτητές:
   Osvaldo Rosales
   Eliel Hasson
   Sebastian Saez
   Ernesto Tironi
   Carlos Eugenie Jorquiera
   Διατητές ΕΕ
   Claus Dieter Ehlerman
   Jacques Bourgeois
   Claudio Dordi
   Peter Kleen
   Ramon Torrent Macau
   Διαιτητές τρίτων χωρών:
   Miguel Rodriguez Mendoza (Βενεζουέλα)
   Germain Denis (Καναδάς)
   Florentino Feliciano (Φιλιππίνες)
   Bill Davey (Ηνωμένες Πολιτείες)
   Crawford Falconer (Νέα Ζηλανδία)
EL                                           7                    EL